Carter, ’n tweemalige Wêreldbekerwenner met Nieu-Seeland se All Blacks het oor die naweek aangekondig hy is klaar met alle vorme van rugby speel.
Carter het in 2015 se WB-eindstryd sy laaste toets vir die All Blacks gespeel, waarna hy in Frankryk en Japan klubrugby gaan speel het.
Die 65-jarige Woodward het in sy rubriek in Daily Mail geskryf: “Dis amper ’n onmoontlike keuse. Hulle was, met ’n groot gaping, die twee beste losskakels van hul era – albei toevallig ook natuur­like linkerpote.
Volgens Woodward het Carter sy groot deurbraak in 2005 se Leeus-toer in Nieu-Seeland gemaak. In die tweede toets het Carter twee drieë gedruk en vier doelskoppe en vyf strafdoele oorgeskop.